b'\n_START_ARTICLE_\nLaGuardian lentoasema\n_START_SECTION_\nTerminaalit\n_START_PARAGRAPH_\nLaGuardianin lentoasemalla on nykyisin yhteens\xc3\xa4 nelj\xc3\xa4 terminaalia.\n_START_SECTION_\nTerminaali A\n_START_PARAGRAPH_\nTerminaali A, joka on aiemmin tunnettu nimill\xc3\xa4 Overseas Terminal ja Marine Air Terminal, oli lentokent\xc3\xa4n ensimm\xc3\xa4inen terminaali, joka toimi alkujaan kansainv\xc3\xa4listen lentojen terminaalina.\n_START_SECTION_\nTerminaali B\n_START_PARAGRAPH_\nTerminaali B eli Central Terminal Building (CTB) otettiin k\xc3\xa4ytt\xc3\xb6\xc3\xb6n huhtikuussa 1968. Terminaalin rakentaminen maksoi noin 36 miljoonaa dollaria. Suurin osa lentokent\xc3\xa4n kotimaan lennoista kulkee terminaali B:n l\xc3\xa4pi. Terminaalin pinta-ala on yhteens\xc3\xa4 noin 70 000 neli\xc3\xb6metri\xc3\xa4.\n_START_SECTION_\nTerminaali C\n_START_PARAGRAPH_\nTerminaali C avattiin syyskuussa 1992. Sen rakentaminen maksoi yhteens\xc3\xa4 noin 200 miljoonaa dollaria. Terminaalin pinta-ala on noin 28 000 neli\xc3\xb6metri\xc3\xa4.\n_START_SECTION_\nTerminaali D\n_START_PARAGRAPH_\nTerminaali D avattiin hein\xc3\xa4kuussa 1983. Terminaali sijaitsee lentokent\xc3\xa4n it\xc3\xa4puolella ja sen rakennutti alun perin Delta Air Lines omaa k\xc3\xa4ytt\xc3\xb6\xc3\xa4\xc3\xa4n varten.'